b'\n_START_ARTICLE_\nRealiti berperantara\n_START_PARAGRAPH_\nRealiti berperantara (augmented reality, disingkatkan sebagai\xc2\xa0AR) adalah sebuah kaedah penderiaan interaktif suatu persekitaran dunia yang sebenar melalui unsur-unsur yang "diperantarakan" oleh maklumat deria janaan komputer (yang kadangkalanya seing bertindihan) termasuk maklumat\xc2\xa0penglihatan, pendengaran, haptik, sentuhan, dan bauan._NEWLINE_Maklumat deria yang bertindihan boleh membina (yakni menambah kepada persekitaran semula jadi) atau memusnah (menyelubungi persekitaran tersebut) serta disebatikan dengan lancar sehingga maklumat tersebut dianggap sebagai aspek\xc2\xa0alam nyata yang dapat dirasai dengan mendalam. Dengan cara ini, realiti berperantara mengubah persepsi seseorang mengenai persekitaran dunia sebenar, jika dibandingkan dengan\xc2\xa0realiti maya\xc2\xa0yang benar-benar menggantikan persekitaran dunia sebenar dengan suatu gantian yang disimulasikan atau direkakan.'